CELEX: C2006/131/85
Language: et
Date: 2006-06-03 00:00:00
Title: Kohtuasi T-109/06:  12. aprillil 2006  esitatud hagi — Vodafone España ja Vodafone Group  versus  Euroopa Ühenduste Komisjon

3.6.2006   
            
            
               ET
            
            
               Euroopa Liidu Teataja
            
            
               C 131/46
            
         12. aprillil 2006 esitatud hagi — Vodafone España ja Vodafone Group versus Euroopa Ühenduste Komisjon
   (Kohtuasi T-109/06)
   (2006/C 131/85)
   Kohtumenetluse keel: inglise
   Pooled
   
      Hageja: Vodafone España, SA (Madrid, Hisapaania) ja Vodafone Group plc (Newbury, Ühendkuningriik) (esindajad: J. Flynn, QC, solicitor E. McKnight ja solicitor K. Fountoukakos-Kyriakakos)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 30. jaanuari 2006. aasta Hispaania CMT-le adresseeritud kirjas sisalduv otsus; ja
            
         
               —
            
            
               mõista Vodafone'i käesolevas menetluses kantud kohtukulud välja komisjonilt.
            
         Väited ja peamised argumendid
   Hagejad taotlevad Euroopa Ühenduste Komisjoni 30. jaanuari 2006. aasta Hispaania Comisión del Mercado de las Telecomunicaciones'ile (CMT) adresseeritud kirjas sisalduva otsuse, mis on võetud vastu toetudes direktiivi 2002/21/EMÜ elektrooniliste sidevõrkude ja –teenuste ühise reguleeriva raamistiku kohta (1) (raamdirektiiv) artiklile 7, tühistamist.
   Vaidlustatud otsusega kiitis komisjon, pärast raamdirektiivi artiklis 7 ette nähtud uurimise esimese faasi lõppu ja ilma artikli 7 lõige 4 alusel uue kahekuulise uurimise alustamist (teine faas), heaks soovitud meetme, millest CMT komisjoni teavitas, ja milles CMT esialgselt otsustas:
   
               i)
            
            
               asuda seisukohale, et Vodafone'il ja kahel teisel äriühingul (Telefonica ja Amena) ühiselt on märkimisväärne turujõud, kuna nad omavad hulgimüügiturul turgu valitsevat seisundit seoses juurdepääsu ja kõnede algatamisega üldkasutatavas mobiiltelefonvõrgus Hispaanias; ja
            
         
               ii)
            
            
               kohustada neid kolme äriühingut vastama mõistlikele taotlustele saada juurdepääs nende võrkudele ja pakkuda juurdepääsuteenust mõistlikel tingimustel.
            
         Hagejad väidavad, et vaidlustatud otsus rikub raamdirektiivi artiklit 7, kuna komisjon oleks pidanud avama uurimise teise faasi, kuna ta
   
               i)
            
            
               oleks pidanud aru saama, et CMT ei võinud, viidates tõenditele ja soovitud meetme põhjendustele, õigustada järeldust ühise märkimisväärse turujõu kohta;
            
         
               ii)
            
            
               oleks pidanud tõsiselt kahtlema, kas CMT on kohaldanud märkimisväärse turujõu kontseptsiooni vastavalt Euroopa Kohtu ja Esimese Astme Kohtu kohtupraktikale; ja
            
         
               iii)
            
            
               oleks pidanud tõsiselt kahtlema, kas CMT on kõrvutanud ja uurinud kõiki asjassepuutuvaid tõendeid.
            
         Edasi väidavad hagejad, et vaidlustatud otsusega koheldakse võrreldavas olukorras olevaid ettevõtteid ebavõrdselt ja luuakse takistusi ühisturul, kuna otsus ei ole vastavuses teiste raamdirektiivi artikli 7 alusel vastu võetud otsustega.
   Lõpetuseks leiavad hagejad, et teise faasi avamatajätmisega ning komisjoni uurimise esimese faasi kestel komisjoni poolt CMT-lt saadud täiendava informatsiooni osas hagejate arvamuseesitamise õigusest ilmajätmisega, on komisjon on rikkunud hagejate protsessiõigusi.
   
      (1)  Euroopa Parlamendi ja nõukogu 7. märtsi 2002 direktiiv 2002/21/EÜ elektrooniliste sidevõrkude ja –teenuste ühise reguleeriva raamistiku kohta (raamdirektiiv) (EÜT 2002 L 108, lk 33).